Държавен вестник, бр. 55, 2020 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  55
Чл. 89. Всеки търговски участник може да 
получи информация за изтъргуваните от него 
количества електрическа енергия за покупка 
и/или продажба и съответните им цени чрез 
ЕСТ-РД.
Чл. 90. Реализираните сделки на пазарен 
сегмент „В рамките на деня“ се регистрират 
като графици за обмен в съответствие с пра­
вилата по чл. 91, ал. 2 от ЗЕ и Инструкцията 
за известяване и валидиране на търговски и 
производствени графици в рамките на деня, 
публикувана на интернет страницата на 
ЕСО – ЕАД. 
Г л а в а  п е т а
ПРАВИЛА ЗА ТЪРГОВИЯ НА ПАЗАРЕН 
СЕГМЕНТ „ДЕН НАПРЕД“
Раздел I
Електронна система за търговия
Чл. 91. Търговията на пазарен сегмент 
„Ден напред“ се осъществява чрез електронна 
система за търговия – ден напред, наричана 
по-нататък ЕСТ-ДН.
Чл. 92. За участието на пазарен сегмент 
„Ден напред“ всеки търговски участник има ос­
новно портфолио и допълнителни портфолиа. 
Чл. 93. ЕСТ-ДН нa пазарния сегмент „Ден 
напред“ е с ограничен и непрехвърляем достъп.
Раздел II
Дни на търговия, интервал и етапи 
на търговия
Чл. 94. Дните на търговия в съответствие 
с настоящия документ са всеки ден от сед­
мицата, 365/366 дни в годината.
Чл. 95. Периодът на подаване на оферти 
е периодът, през който оферти за покупка и 
продажба могат да бъдат подавани в елек­
тронната система за търговия до приключване 
на борсовата сесия в деня на търговия (D-1).
Чл. 96. Сроковете за подаване на оферти са:
1. начален срок за подаване на оферти: всяка 
седмица в понеделник търговският участник 
има възможност да подаде оферта за всеки 
един ден от следващите три седмици; по 
преценка на оператора съответните борсови 
сесии могат да бъдат отворени по-рано или 
по-късно от обявеното;
2. краен срок за подаване на оферти: тър­
говските участници могат да подават оферти, 
да променят или да изтриват вече подадени 
оферти до 12,00 ч. в деня на търговия (D-1).
Чл. 97. Сроковете за определяне и обя­
вяване на резултатите от борсовите сесии 
са в съответствие с общоприетите правила 
на обединението SDAC (Single Day Ahead 
Coupling).
Чл. 98. БНЕБ – ЕАД, може да направи 
промени в деня на търговия, в периода на тър­
говия или в етапите на търговия в определени 
случаи, ако това е в интерес на извършване 
на безпрепятствена търговия или за осигу­
ряване на нормални пазарни условия, като 
във всички случаи промените трябва да са в 
съответствие с приетите правила и процедури 
на обединението SDAC. Всички промени се 
обявяват едновременно на всички търговски 
участници чрез имейл и/или чрез обявяване 
на интернет страницата на оператора.
Раздел III
Търгувани продукти
Чл. 99. Търгуваните продукти на пазарен 
сегмент „Ден напред“ и техните параметри 
са дефинирани в Инструкция „Спецификация 
на търгуваните продукти“. 
Раздел IV
Задължения, породени от подаване на оферта 
от търговски участник
Чл. 100. Офертите, подадени от търговски 
участник чрез ЕСТ-ДН, се считат за обвързва­
щи и се съхраняват в нея. Информация, гене­
рирана от ЕСТ-ДН въз основа на подадените 
оферти от търговските участници, се счита 
за обвързваща по отношение на съответния 
търговски участник, подал офертата.
Чл. 101. Сделките, сключени на пазарен 
сегмент „Ден напред“, представляват твърд 
ангажимент на съответния търговски участ­
ник за доставка на електрическа енергия – в 
случай на прието предложение за продажба, 
или задължение за приемане на доставка на 
електрическа енергия – в случай на прието 
предложение за покупка.
Чл. 102. Всяка сделка на пазарен сегмент 
„Ден напред“ е обвързана към един ден за 
доставка, един интервал на доставка и една 
пазарна зона.
Чл. 103. Всеки търговски участник има 
задължение да вземе необходимите мерки 
срещу непозволен или външен достъп до 
неговия софтуер и хардуер за достъп до 
ЕСТ-ДН и респективно да опазва кодовете си 
за достъп до ЕСТ-ДН.
Чл. 104. При технически проблеми, въз­
никнали по време на осъществяване на офе­
рирането и/или сключването на сделките, 
отговорникът за търговия следва да се свърже 
с БНЕБ – ЕАД, като се идентифицира с опре­
делена информация, поискана от оператора.
Чл. 105. (1) Ако поради технически пробле­
ми търговски участник е в невъзможност да 
подаде оферта, то отговорникът за търговия 
има правото да изпрати офертата до оператора 
чрез имейл operations@ibex.bg, като използва 
шаблон Excel формат, който е достъпен в 
ЕСТ-РД, и уведоми предварително оператора 
за това на посочените телефони за връзка.
(2) Операторът служебно въвежда офертата 
от името на търговския участник, като си 
запазва правото на отказ по технически или